Sag anlagt den 6. september 2024 – FA mod EIB
(Sag T-465/24)
Processprog: fransk
Parter
Sagsøger: FA (ved advokaterne L. Levi og A. Champetier)
Sagsøgt: Den Europæiske Investeringsbank
Sagsøgerens påstande
Sagen fremmes til realitetsbehandling, og sagsøgeren gives medhold.
Følgelig,
afgørelsen af 28. december 2023 annulleres for så vidt som der herved gives afslag på sagsøgerens erstatningskrav af 17. juli 2023,
afgørelsen af 23. juli 2024 annulleres i det omfang, det er nødvendigt, for så vidt som den afviser sagsøgerens forvaltningsretlige klage af 28. februar 2024,
sagsøgte tilpligtes at betale erstatning for det ikke-økonomiske og det økonomiske tab, som sagsøgeren har lidt, og
sagsøgte tilpligtes at betale sagsomkostningerne.
Søgsmålsgrunde og væsentligste argumenter
Til støtte for søgsmålet har sagsøgeren fremsat to anbringender.
Første anbringende vedrørende den omstændighed, at fritstillingsforanstaltningen ikke havde noget retsgrundlag, og at undersøgelsen blev gennemført uden for en almindelig proceduremæssig ramme.
Andet anbringende vedrørende tilsidesættelse af omsorgspligten.
____________